August Sunila

August Voldemar Sunila (kuni 1935 Grosholm; 2. detsember 1918 Tõstamaa – 7. juuli 2008 Tallinn) oli Eesti NSV ajaloolane. 

August Sunila lõpetas Pärnu linna poeglaste gümnaasiumi 1938. aastal.Kes lõpetavad tänavu Pärnus gümnaasiumi ja naiskutsekooli, Uus Eesti : Pärnu Uudised, nr. 123, 2 juuni 1938, lk 3 

Teise maailmasõja ajal, pärast 1940. aastal toimunud Eesti okupeerimist ja annekteerimist Nõukogude Liitu astus Sunila kommunistlikku parteisse. Aastatel 1942–1945 kuulus ta NSV Liidu Punaarmee 8. Eesti Laskurkorpuse koosseisu ning töötas laskurkorpuse 7. Eesti Laskurdiviisis agitaatori ja üksuse isikkoosseisu meelsust valvava poliitjuhina."Sõda tegi meist kõigist agitaatorid", Töörahva Lipp, nr. 65, 5 juuni 1980, lk. 2

1962. aastal kaitses Sunila Eestimaa Kommunistliku Partei Keskkomitee Partei Ajaloo Instituudi teaduslikus nõukogus edukalt oma dissertatsioonitööd teemal "Eesti proletariaadi relvastatud ülestõus 1. detsembril 1924. aastal" ja talle anti ajalookandidaadi teaduslik kraad. Kodumaa : nädalaleht, nr. 9, 28 veebruar 1962, lk. 6 

1962. aastal sai kommunistliku partei algorganisatsiooni korraldusel August Sunilast Eesti NSV Poliitiliste ja Teadusalaste Teadmiste Levitamise Ühingu juhatuse juures tegutseva ajaloo teaduslik-metoodilise nõukogu esimees.Õhtuleht, nr. 211, 6 september 1962, lk. 2

Sunila peamised uurimistööde teemad puudutasid kommunistliku partei ja töölisliikumise ajalugu Eestis. 

Enne Eesti Vabariigi taasiseseisvumist töötas ta 1980ndatel Tallinna Polütehnilise Instituudi (TPI) NLKP ajaloo kateedri dotsendina.

Teoseid
Pruun katk: Saksa fašistlik okupatsioon Eestis, 1941-1944 : dokumente ja materjale, uus, täiendatud trükk, Eesti Raamat 1988
Saaremaa ülestõus 1919, Eesti Raamat 1988
Kodanluse terror ja laim : kuus aastakümmet 1. detsembri ülestõusust, Rahva Hääl, nr. 275, 30. november 1984

Viited

Kategooria:Eesti ajaloolased
Kategooria:8. Eesti Laskurkorpuse koosseis
Kategooria:Eestimaa Kommunistliku Partei liikmed
Kategooria:Liiva kalmistule maetud
Kategooria:Sündinud 1918
Kategooria:Surnud 2008